ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 28 DE GENER DE 2021

Membres assistents:

Maria Ramon Salas

Miguel Fernàndez de Heredia Cañellas

Antonio Bordoy Fernández

Maria Sureda Matamalas

José Pol Font

Antoni Asensio Campoy

Maria Romero Matas

Juan José Garrofe Marimón

Marta Neus Lopez Cortes

Joan Ferra Terrassa

Maria Antònia Castell Polo

Carlos Quesada Casas

Membres que excusen la seva assistència:

Bárbara Calvo Alomar

A la Vila d'Esporles, Comunitat Autònoma de les Illes Balears, essent les denou hores i trenta minuts de dia 28 de gener de 2021, es reuneix a la Sala d'Actes de la Casa de la Vila, en primera convocatòria, el Ple de la Corporació sota la presidència del Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió extraordinària i urgent de dia 12 de novembre de 2020, ordinària de dia 25 de novembre de 2020 i extraordinària i urgent de dia 30 de desembre de 2020.

No es presenta cap observació, i sotmesa a votació es aprovada per unanimitat.

**2.-** **EXPEDIENT** **54/2021.- APROVAR LA CONCESSIÓ DE SUBVENCIÓ NOMINATIVA A L’ASSOCIACIÓ AMICS DELS ANIMALS PER AJUDAR A LA GESTIÓ DEL REFUGI MUNICIPAL D’ANIMALS.-** La batlessa dóna lectura a la següent:

**PROPOSTA DE BATLIA**

A la vista de l'expedient de subvenció tramitat:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió d'Alcaldia | 15/01/2021 |  |
| Informe de Secretaria | 15/01/2020 |  |

Examinada la documentació que l'acompanya i de conformitat amb l'article 21.1 f) de la Llei 7/1985, de 2 abril, Reguladora de les Bases de Règim Local,

**PROPÒS**

**PRIMER.** Atorgar la subvenció directa per ajudar gestiona el refugi d’Animals d’Esporles als següents beneficiaris per les quantitats que s'indiquen:

|  |  |
| --- | --- |
| **Nomen entitat** | **Import** |
| Associació Amics dels Animals | 5.000,00€ |

**SEGON.** Formalitzar la concessió de la subvenció en un conveni que recullin les condicions i els compromisos aplicables al beneficiari i a l'entitat concedent.

**TERCER.** Notificar als interessats l'atorgament de la concessió de la subvenció, comunicant que el termini perquè es presenti la documentació justificativa de la subvenció finalitza dia 30 de novembre del 2021.

**QUART.-** Delegar en la batlessa la signatura del documents necessaris per fer efectiva la concessió i justificació de la subvenció.

**QUINT.** Subministrar la informació sobre la concessió a la Base de dades Nacional de Subvencions.

Sotmesa a votació la proposta fou aprovada per unanimitat dels assistents.

**3.- EXPEDIENT** **55/2021.- MODIFICACIÓ ORDENANÇA FISCAL DEL PREU PÚBLIC PER A L’ASSISTÈNCIA A ACTIVITATS CULTURALS I ARTÍSTIQUES.-** La batlessa dóna lectura a la següent:

**PROPOSTA DE BATLIA**

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió d'Alcaldia | 16/01/2021 |  |
| Informe de Secretaria | 16/01/2021 |  |

Realitzada la tramitació legalment establerta, es proposa al Ple l'adopció del següent

**ACORD**

**PRIMER.** Aprovar la modificació de l’ordenança reguladora de Preu Públic per a l’assistència a activitats culturals i artístiques de la següent forma:

**Article 4.**

**Quantia**

On diu:

ENTRADA INDIVIDUAL: 6 EUROS

Per Decret de Batlia es podran establir preus específics en funció de l'activitat, sense superar l'import general, pels següents grups:

- Majors de 65 anys

- Menors de 18 anys

- Persones en situació d'atur

Ha de dir:

ENTRADA INDIVIDUAL: 6 EUROS

Per Decret de Batlia es podran establir preus específics en funció de l'activitat, sense superar l'import general.

Per Decret de Batlia es podran establir altres preus pels següents grups:

* Majors de 65 anys
* Menors de 18 anys
* Persones en situació d’atur”

**SEGON.** Publicar el present Acord en el tauler d'anuncis de l'Ajuntament i en el *Butlletí Oficial de la Província* a l'efecte del seu general coneixement.

Així mateix, estarà a la disposició dels interessats a la seu electrònica d'aquest Ajuntament *[http://esporles.eadministracio.cat].*

Sotmesa a votació la proposta fou aprovada per unanimitat dels assistents.

**4.- EXPEDIENT** **56/2021.- APROVAR LA MODIFICACIÓ DE L’ORDENANÇA FISCAL DE LA TAXA PER A L’ACTIVITAT DE PUBLICACIONS.-** La batlessa dóna lectura a la següent:

**PROPOSTA DE BATLIA**

Vist l'informe de Secretaria en relació amb el procediment i la Legislació aplicable per procedir a la modificació de l'Ordenança fiscal reguladora de la taxa per publicitat.

Vist que les despeses fins arribar a la impressió dels llibres és superior al preu de venta

Conforme  a l'article 54 del Text Refós de les disposicions legals vigents en matèria de Règim Local, aprovat pel Reial decret Legislatiu 781/1986, de 18 d'abril i segons la proposta de Dictamen de la Comissió Informativa d'Hisenda, el Ple d'aquest Ajuntament, prèvia deliberació i per majoria simple del nombre legal de membres de la Corporació,

**ACORD**

**PRIMER.** Aprovar la modificació de l'Ordenança fiscal reguladora de la taxa per a l'activitat de Publicacions , *en els termes en què figura en l'expedient/amb la redacció que a continuació es recull:*

*Afegir a l’article 4:*

Article 4t.- Quantia La quantia del preu públic regulat en aquesta Ordenança serà la fixada en les tarifes contingudes a l'apartat següent:

1. PUBLICACIONS

- Monogràfic municipal.................................................................................................... 1,80 €

- Llibres de tradicions i llegendes.................................................................................... 9,60 €

- Història d'Esporles Segles XIII –XVI........................................................................... 15,00 €

- Els Retaules dels Segles XVII-XVIII a l'Església Parroquial de St. Pere d'Esporles.... 9,02 €

- Mapa d’Esporles......................................................................................................... 12,00 €

- Guia de la Mancomunitat de Tramuntana................................................................... 15,00 €

- La vila d’Esporles a les publicacions periòdiques....................................................... 15,00 €

- Jornades d’Estudis Locals........................................................................................... 10,00 €

- Contes de la Serra.............................................................................................................. 2 €

- Les petjades dels oblidats.................................................................................................. 20 €

- Altres publicacions......................................................................................................... 10,00 €

2.- PUBLICITAT

Publicitat a revista Sportulis i publicitat institucional:

- Anunci a la contraportada a 4 tintes............................................................................ 2.000 €

- Anunci 1 pàgina a 1 tinta............................................................................................. 1.000 €

- Anunci ½ pàgina a 1 tinta............................................................................................... 500 €

- Anunci ¼ pàgina a 1 tinta............................................................................................... 150 €

- Anunci 1/8 pàgina a 1 tinta............................................................................................. 100 €

Si van sorgint noves publicacions, per Decret de Batlia es podran establir preus específics en funció de la publicació.

**SEGON.** Donar a l'expedient la tramitació i la publicitat preceptiva, mitjançant exposició d'aquest en el tauler d'anuncis d'aquest Ajuntament i en el *Butlletí Oficial de la Província,* per termini de trenta dies hàbils, dins dels quals els interessats podran examinar-ho i plantejar les reclamacions que estimin oportunes.

Així mateix, estarà a la disposició dels interessats a la seu electrònica d'aquest Ajuntament *[http://esporles.eadministracio.cat]*.

**TERCER.** Considerar, en el cas que no es presentessin reclamacions a l'expedient, en el termini anteriorment indicat, que l'Acord és definitiu, sobre la base de l'article 17.3 del Text Refós de la Llei Reguladora de les Hisendes Locals, aprovat pel Reial decret Legislatiu 2/2004, de 5 de març.

**QUART.** Facultar a Batlessa per subscriure els documents relacionats amb aquest assumpte».

Sotmesa a votació la proposta fou aprovada per unanimitat dels assistents.

**5.- EXPEDIENT 23/2021.- APROVAR L’ADHESIÓ AL CONTRACTE FELIB-ENDESA.-** La batlessa dóna lectura a la següent:

**PROPOSTA DE BATLIA**

*ADHESIÓ AL CONTRACTE DERIVAT 1/2020 DE L’ACORD MARC DE SUBMINISTRAMENT D’ENERGIA ELÈCTRICA AMB DESTINACIÓ A LES ENTITATS LOCALS DE LES ILLES BALEARS ADJUDICAT PER LA FELIB A L’EMPRESA ENDESA ENERGIA, SAU (EXP. 1/2018).*

**Antecedents.-**

**1.-** La Federació d’Entitats Locals de les Illes Balears, (FELIB), va aprovar en la sessió del seu Consell Executiu, de data 31 de gener de 2019, prèvia tramitació del corresponent procediment a tal efecte, i de conformitat amb els plecs de clàusules administratives particulars i prescripcions tècniques publicats al perfil de contractant de l’entitat i a la plataforma de contractes de l’Estat, adjudicar l’Acord marc pel subministrament d’energia elèctrica, amb destinació a les entitats local de les Illes Balears, d’acord amb el següent detall d’empreses seleccionades per lots:

1) GAS NATURAL COMERCIALIZADORA S.A. : Lots 1, 2 i 3.

2) ENDESA ENERGIA, SAU: Lots 1, 2 i 3.

3) IBERDROLA CLIENTES, SAU: Lots 1, 2 i 3.

Es va procedir a la formalització efectiva dels citat Acord marc amb les empreses adjudicatàries, en data 1 de març de 2019.

**2.-** Posteriorment i prèvia tramitació del corresponent procediment administratiu a tal efecte d’acord amb el plec de clàusules administratives particulars publicat a la plataforma de contractes del sector públic, la FELIB va procedir a adjudicar, en virtut de l’acord adoptat en la sessió del seu Consell Executiu de 12 de novembre de 2020, els LOTS 1, 2 i 3 del segon contracte derivat de l’Acord marc pel subministrament d’energia elèctrica, mitjançant subhasta electrònica, a l’empresa ENDESA ENERGIA, SAU d’acord amb el detall de tarifes per lots que es relaciona a la part resolutiva del present acord.

**3.-** En data de 28 de desembre de 2020, es va formalitzar, entre la FELIB i l’entitat mercantil adjudicatària ENDESA ENERGIA, SAU, el corresponent contracte de subministrament elèctric, licitat de conformitat amb el procediment derivat referenciat a l’apartat anterior, i que té una vigència de 12 mesos.

**Fonaments de Dret.-**

**Primer.-** Plecs de clàusules administratives particulars i prescripcions tècniques publicats al perfil de contractant de l’entitat, que regeixen l’Acord marc pel subministrament d’energia elèctrica, amb destinació a les entitats locals de les Illes Balears.

**Segon.-** Llei 9/2017, de 8 de novembre, de contractes del sector públic, en especial la regulació respecte a l’adjudicació i formalització de contractes derivats en un Acord marc i respecte al règim de vigència i pròrrogues dels contractes, i resta de normativa concordant aplicable.

**Tercer.-** Llei 7/1985, de 2 d‘abril, reguladora de les Bases del Règim Local, i Llei 20/2006, de 15 de desembre, municipal i de règim local de les illes Balears i resta de disposicions vigents en matèria de règim local que regulen el règim de funcionament i competències de les entitats locals.

Per tot això, i d’acord als els antecedents abans esmentats i els fonaments de dret assenyalats anteriorment, es proposa al Ple de l’Ajuntament d’Esporles, l’adopció dels següents,

**ACORDS**

**Primer.-** Que el Municipi d’Esporles s’adhereixi al contracte derivat de l’Acord marc de subministrament d’energia elèctrica destinat a les entitats locals de les Illes Balears, per un termini de dotze mesos, des de la formalització de contracte derivat, d’acord amb el següent detall de condicions econòmiques especificades per lots i tarifes:

Preus terme d’energia:

|  |  |  |  |
| --- | --- | --- | --- |
| Lot Baixa Tensió BT1 | Sublot | Període | Tarifa (€/Kwh) |
| Baixa tensió BT1 | BT1.1 (2.0A) | P1 | 0,111197 |
| Baixa tensió BT1 | BT1.2 (2.0DHA) | P1 | 0,130662 |
| Baixa tensió BT1 | BT1.2 (2.0DHA) | P2 | 0,059561 |
| Baixa tensió BT1 | BT1.3 (2.0DHS) | P1 | 0,131193 |
| Baixa tensió BT1 | BT1.3 (2.0DHS) | P2 | 0,066375 |
| Baixa tensió BT1 | BT1.3 (2.0DHS) | P3 | 0,051899 |
| Baixa tensió BT1 | BT1.4 (2.1A) | P1 | 0,124397 |
| Baixa tensió BT1 | BT1.5 (2.1DHA) | P1 | 0,143092 |
| Baixa tensió BT1 | BT1.5 (2.1DHA) | P2 | 0,070647 |
| Baixa tensió BT1 | BT1.6 (2.1DHS) | P1 | 0,143624 |
| Baixa tensió BT1 | BT1.6 (2.1DHS) | P2 | 0,081156 |
| Baixa tensió BT1 | BT1.6 (2.1DHS) | P3 | 0,056313 |

|  |  |  |  |
| --- | --- | --- | --- |
| Lot Baixa Tensió BT2 | Sublot | Període | Tarifa (€/Kwh) |
| Baixa tensió BT2 | BT2.1 (3.0A) | P1 | 0,089518 |
| Baixa tensió BT2 | BT2.1 (3.0A) | P2 | 0,077680 |
| Baixa tensió BT2 | BT2.1 (3.0A) | P3 | 0,058599 |

|  |  |  |  |
| --- | --- | --- | --- |
| Lot Mitja Tensió MT1 | Sublot | Període | Tarifa (€/Kwh) |
| Mitja tensió MT1 | MT1.1 (3.1A) | P1 | 0,081202 |
| Mitja tensió MT1 | MT1 .1 (3.1A) | P2 | 0,075523 |
| Mitja tensió MT1 | MT1 .1 (3.1A) | P3 | 0,058004 |
| Mitja tensió MT1 | MT1 .2 (6.1A) | P1 | 0,088907 |
| Mitja tensió MT1 | MT1 .2 (6.1A) | P2 | 0,079400 |
| Mitja tensió MT1 | MT1 .2 (6.1A) | P3 | 0,077521 |
| Mitja tensió MT1 | MT1 .2 (6.1A) | P4 | 0,070100 |
| Mitja tensió MT1 | MT1 .2 (6.1A) | P5 | 0,066251 |
| Mitja tensió MT1 | MT1 .2 (6.1A) | P6 | 0,053988 |

*Els preus del contracte seran actualitzats, d’acord amb el què preveu el Plec de clàusules administratives particulars de la licitació duta a terme per part de la central de contractació de la FELIB.*

**Segon.-** Notificar aquest acord a Endesa Energia SAU, com a empresa adjudicatària del contracte derivat de l’Acord marc de subministrament d’energia elèctrica (C/Sant Joan de Deu,1, 2ª, 07007, Palma), tot donant-li els efectes de publicitat que siguin preceptius.

Juntament amb això, posar-se contacte amb el gestor d'Endesa Energia SAU amb el que aquesta entitat local te el seu contacte habitual. En cas de no conèixer-ho o de tenir dificultats per comunicar-se amb ell, contactar amb el gestor del contracte:

Sr. Juan Luis Montanya Nuño

Telèfon fix: 971-10.76.85

Telèfon mòbil: 656.600.084

Correu electrònic: [juanluis.montana@endesa.es](mailto:juanluis.montana@endesa.es) .

**Tercer.-** Comunicar aquest acord a la Federació d’Entitats Locals de les Illes Balears per correu electrònic [felib@felib.es](mailto:felib@felib.es) o per correu postal al carrer General Riera, 111, 07010, Palma).

Sotmesa a votació la proposta fou aprovada per unanimitat dels assistents.

**6.- EXPEDIENT 57/2021.- DONAR COMPTE DEL DECRET D’AUTORITZACIÓ DE SESSIONS TELEMÀTIQUES.-** La batlessa dóna lectura a la següent:

**DECRET DE BATLIA**

**Títol:** Celebració telemàtica de les sessions del òrgans col·legiats de l’Ajuntament conseqüència de l’estat d’alarma decretat pel COVID-19.

**Relació de fets**

La crisi del coronavirus ha impulsat la regulació i cobertura legal de la celebració de sessions telemàtiques .

En un primer moment, aquesta regulació deixava fora les entitats locals, però després s'aprovà una modificació de la Llei Reguladora de les Bases del Règim Local. En efecte, el Reial decret llei 11/2020, de 31 de març afegeix un apartat 3 en l'art. 46 de la LRBRL, amb la següent redacció:

«3. En tot cas, quan concorrin situacions excepcionals de força major, de greu risc col·lectiu, o catàstrofes públiques que impedeixin o dificultin de manera desproporcionada el normal funcionament del règim presencial de les sessions dels òrgans col·legiats de les Entitats Locals, aquests podran, apreciada la concurrència de la situació descrita per l'Alcalde o President o qui vàlidament els substitueixi a aquest efecte de la convocatòria d'acord amb la normativa vigent, constituir-se, celebrar sessions i adoptar acords a distància per mitjans electrònics i telemàtics, sempre que els seus membres participants es trobin en territori espanyol i quedi acreditada la seva identitat. Així mateix, s'haurà d'assegurar la comunicació entre ells en temps real durant la sessió, disposant-se els mitjans necessaris per a garantir el caràcter públic o secret de les mateixes segons sigui procedent legalment en cada cas.

Als efectes anteriors, es consideren mitjans electrònics vàlids les audioconferències, videoconferències, o altres sistemes tecnològics o audiovisuals que garanteixin adequadament la seguretat tecnològica, l'efectiva participació política dels seus membres, la validesa del debat i votació dels acords que s'adoptin».

Aquesta modificació deixa la porta oberta a la celebració de sessions en les quals un o uns pocs participin a distància. A més , criteris interpretatius més amples recorden que «Les normes han d'interpretar-se tenint en compte els antecedents històrics i legislatius i la realitat social del temps en què han de ser aplicades, atenent fonamentalment el seu esperit i finalitat» (article 3 del Codi Civil), precepte que validaría que, en determinats casos degudament justificats, les sessions fossin totalment telemàtiques.

Cal tenir en compte, també que la sentència del Tribunal Constitucional número 19/2019, de 12 de febrer determina, en relació a l’obligació dels càrrec electes d’assistir presencialment en el funcionament ordinari de les càmeres legislatives, que:

*Esta exigencia no admite otra excepción que la que pueda venir establecida en los reglamentos parlamentarios respecto a la posibilidad de votar en ausencia cuando concurran circunstancias excepcionales o de fuerza mayor, y para ello será necesario que el voto realizado sin estar presente en la cámara se emita de tal modo que se garantice que expresa la voluntad del parlamentario ausente y no la de un tercero que pueda actuar en su nombre.*

En aquest sentit, davant la situació actual d’Estat d’Alarma es justifica plenament d’adopció la mesura de celebrar els plens de forma telemàtica per a tots i totes aquelles electes que no puguin assistir amb motiu del confinament i la restricció de la mobilitat de les persones com a conseqüència del COVID-19.

Vista la competència de l’ article 21.1, m) de la Llei de Bases de Règim Local que estableix que correspon a l’alcalde “adoptar personalmente, y bajo su responsabilidad, en caso de catástrofe o de infortunios públicos o grave riesgo de los mismos, las medidas necesarias y adecuadas dando cuenta inmediatamente al Pleno”.

Donat que l’Ajuntament no disposa d’un reglament orgànic municipal, o bé aquest no regula els casos en què es pot assistir telemàticament als plens o bé votar de forma remota.

Per tant, procedeix adoptar com a mesura temporal mentre duri l’estat d’alarma i la restricció de moviments de les persones, la celebració dels plens amb l’assistència telemàtica dels i les electes, havent de posar a disposició de tots i totes elles els mitjans telemàtics que siguin oportuns.

**RESOLC**

Primer.- Autoritzar la celebració telemàtica de les sessions del òrgans col·legiats de l’Ajuntament d’Esporles mentre duri l’estat d’alarma decretat pel COVID-19.

Segon.- La celebració de les sessió es regirà per les següents normes:

El sistema d'assistència telemàtica i de votació remota estarà sota la supervisió de la Presidència i haurà de complir els requisits i respectar els principis de seguretat i accessibilitat. L'accés als recursos del sistema exigirà disposar d'un equipament informàtic adient i connexió a internet.

El sistema ha de garantir la verificació per mitjans electrònics de l'efectiva presència o absència del regidor o regidora, i el sentit del seu vot. La presència necessàriament tindrà caràcter sincrònic i s'haurà de mantenir al llarg de tota la sessió, en idèntics termes a l'assistència presencial al saló de sessions, el qual a tots els efectes tindrà la consideració de lloc de celebració de la sessió.

La Presidència vetllarà perquè el regidor o regidora pugui emetre el seu vot i donar explicació del mateix, si s'escau. La interrupció de la connexió no implicarà la suspensió de la celebració de la sessió, i en tot cas se'ls tindrà per absents en la sessió durant el temps que duri la interrupció.

Tercer.- Habilitar els mitjans necessaris per tal que la sessió sigui gravada i posteriorment difosa a través de la pàgina web/ seu electrònica de la corporació.

 Sotmesa a votació la proposta fou aprovada per unanimitat dels assistents.

**7.- EXPEDIENT 92/2021.- MOCIÓ DEL PSOE PER APROVAR LA CREACIÓ D’UN ESPAI PROPI AMB INFORMACIÓ COVID 19.-** La batlessa dóna lectura a la següent:

*MOCIÓ PER A LA CREACIÓ D’UN ESPAI D’INFORMACIÓ A LA CIUTADANIA SOBRE L’ESTAT I LES MESURES RELATIVES A LA PANDÈMIA CAUSADA PEL VIRUS SARS-COV-2 A ESPORLES*

A la reunió celebrada el dia 7 de gener de 2020, el Comitè d’Emergències del Reglament Sanitari Internacional (RSI) va declarar, com a conseqüència de l’expansió de virus SARS-CoV-2, la situació d’Emergència de Salut Pública d’Importància Internacional (ESPII). Al llarg de l’any 2020, el món ha vist com l’expansió d’aquest virus arribava al nivell de pandèmia i com els casos s’incrementaven de forma exponencial i en successives onades.

La Unió Europea, el Govern de l’Estat, els governs autonòmics i regionals i els ajuntaments, ha hagut de fer durant aquest any un esforç ingent per fer front a aquesta pandèmia. Aquest esforç no només s’ha derivat de l’increment dels casos d’infecció i de les morts associades al virus, sinó també a la situació econòmica i social que ha provocat. La caiguda del PIB nacional i autonòmic, la situació d’emergència social o la pèrdua de llocs de treball i de negocis són només alguns exemples dels problemes que s’han hagut d’afrontar.

Per tal de controlar l’expansió de virus i, en conseqüència, reduir al màxim els efectes directes que aquesta produeix, els governs nacionals i autonòmics han desenvolupat dues línies d’actuació: a) la implementació de mesures sanitàries, que van des de la legislació al reforçament del sistema de salut pública; i b) les campanyes de conscienciació, per tal que la ciutadania prengui consciències de l’impacte que les seves accions poden tenir en l’expansió del virus.

En ambdós casos, s’ha posat de manifest que existeixen una sèrie d’ítems clau per prendre decisions. Les successives mesures legislatives que s’han anat adoptant s’han desenvolupat al voltant d’aquests índexs: així, per exemple, la incidència acumulada o l’índex de pressió sanitària han servit per definir les polítiques a prendre en cada cas.

Un dels efectes d’aquest ús de la informació i de les seves conseqüències en la presa de decisions, és que la ciutadania ha anat incorporant certes informacions com a elements a tenir en compte per mesurar l’impacte de l’expansió de SARS-CoV-2.

Els diferents organismes faciliten aquesta informació, tant a nivell nacional com autonòmic i local. El Govern de les Illes Balears disposa d’un espai on es poden consultar ítems com el nombre de casos diagnosticats, la corba d’evolució o els casos actius i diagnosticats per municipis.

No obstant això, la informació que en general es facilita no permet consultar a nivell local alguns dels ítems que resulten d’especial interès, tals com la incidència acumulada o la corba d’evolució. Ítems que, s’han mostrat de rellevància per tal que la població prengui consciència real de l’estat de la pandèmia en el seu entorn immediat i, en conseqüència, pugui comprendre millor les mesures que es prenen i conscienciar de la necessitat d’actuar segons els paràmetres definits per les autoritats.

Per aquest motiu:

El Grup Municipal Socialista d’Esporles insta a l’Ajuntament d’Esporles a crear un espai a la web institucional dedicat a la pandèmia causada pel SARS-CoV-2, que servei de punt de referència per als ciutadans i les ciutadanes del poble, contribuint així a una percepció més clara i disposant d’informació oficial i corroborada sobre la situació, incloent:

1. Nombre de casos actius a Esporles.
2. Incidència acumulada a Esporles a 14 i 7 dies.
3. Corba d’evolució dels casos a Esporles.
4. Normatives i protocols de l’Ajuntament d’Esporles.
5. Vincle actualitzat als documents i les normatives tant estatals com de la Comunitat Autònoma de les Illes Balears.

El Sr, Bordoy comenta que amb aquesta Moció l’objectiu es que el poble tengui informació propia, completa i filtrada. A més, és vol donar visió a una situació molt canviant.

La Sra. Romero respòn, que tal com ja varen dir a la Comissió informativa ja s’ha fet les gestions amb el TIC-Mallorca i s’intentarà crear aquest espai el més aviat possible.

El Sr. Bordoy agraeix a l’equip de govern i a la Sra. Romero en particular la seva rapidíssima gestió.

Sotmesa a votació la proposta fou aprovada per unanimitat dels assistents.

**8.- DECLARACIÓ INSTITUCIONAL AMB MOTIU DE LA CELEBRACIÓ DEL DIA MUNDIAL CONTRA EL CÀNCER.-** La batlessa dóna lectura a la següent:

DECLARACIÓ INSTITUCIONAL AMB MOTIU DE LA CELEBRACIÓ DEL DIA MUNDIAL CONTRA EL CÀNCER

El càncer s’erigeix com el principal problema sociosanitari a nivell mundial. És la segona causa de mort a nivell mundial1 i es projecta un creixement de més del 30% de nous casos per al 20302. Actualment, al nostre país,1 de cada 2 homes i 1 de cada 3 dones seran diagnosticats de càncer al llarg de la seva vida . S’estima que aquesta malaltia afecta a 1,5 milions de persones a Espanya i es diagnostiquen al nostre país gairebé 280.0004 nous casos cada any. A les Illes Balears, 6.200 casos cada any, 16 persones al dia.

La crisi provocada per la pandèmia de la Covid-19 no ha fet sinó agreujar la situació de fragilitat social i sanitària de les persones amb càncer i les seves famílies com a col·lectiu doblement vulnerable, pel càncer i per la Covid-19.

Les persones amb càncer i les seves famílies estan vivint diversos i severs impactes d'aquesta crisi:

Impacte sanitari: proves diagnòstiques i tractaments demorats, incertesa i necessitat d'informació que ajudi a reduir la por al contagi.

Impacte emocional i social (personal i familiar): solitud no desitjada, ansietat per retards en tractaments i/o proves diagnòstiques, por al contagi i a tornar als hospitals, sofriment davant les dificultats per a acompanyar i ser acompanyats en el procés de final de la vida i per l'agreujament de les dificultats econòmiques i laborals.

Aquest Ajuntament, amb motiu del Dia Mundial contra el Càncer, que es celebra anualment dia 4 de febrer, manifesta la seva solidaritat amb totes les persones afectades per aquesta malaltia i declara el seu compromís per a contribuir a respondre a les seves necessitats i pal·liar l'impacte de la pandèmia en les seves vides.

En aquest sentit, aquest Ajuntament advoca perquè es duguin a terme les accions pertinents per a pal·liar la seva situació d'especial vulnerabilitat, així com garantir, en condicions d'equitat, els drets de les persones amb càncer i les seves famílies.

.Així mateix, aquest Ajuntament manifesta el seu suport a la recerca del càncer, com a instrument imprescindible en la lluita contra aquesta malaltia, i trasllada el seu reconeixement a totes les associacions i entitats que estan acompanyant a les persones afectades pel càncer pel seu compromís i labor continuada.

Sotmesa a votació la proposta com a Declaració Institucional fou aprovada per unanimitat dels assistents.

**9.-PROPOSTES D’URGÈNCIA.-**

Per part de la Sra. batlessa es presenta proposta d’urgència respecte a tractar els següents inclosos dins l’ordre del dia, sense haver passat prèviament per la Comissió Informativa. La urgència és aprovada per unanimitat dels assistents.

**10.- EXPEDIENT 490/2020.- APROVAR PROVISIONALMENT LA MODIFICACIÓ PUNTUAL 1 DEL CATÀLEG DEL PATRIMONI HISTÒRIC D’ESPORLES.-** La batlessa dóna lectura a la següent:

###### PROPOSTA DE BATLIA

En relació amb l'expedient relatiu a la Modificació puntual 1 del catàleg de protecció del patrimoni d’Esporles, segons documentació realitzada i signada per l’arquitecte Jaime Luis Salas, consistent en la modificació de la fitxa AC68/B “Cases de ses Rotes”,

**ANTECEDENTS DE FET**

Vista la conveniència de promoure una Modificació puntual del catàleg de protecció del Patrimoni d’Esporles per:

“La Comissió Insular de Patrimoni Històric de Mallorca, dia 26/04/2019 va acordar:

En relació a l’expedient presentat per DAN MARH i EMLIE MARSCH, per reformar les construccions ubicades al polígon 4, parcel·la núm. 141, finca Ses Rotes, d’aquest tm, i vist que respecte al projecte presentat, un dels objectius del mateix és eliminar els volums afegits que varen emmascarar la construcció original, per tal d’intentar recuperar una volumetria més original Aquests volums afegits són de nova construcció i no presenten interès arquitectònic, per tant, no està motivada la seva preservació, i sí la seva eliminació perquè emmascaren volums més antics i amb més valors.

Degut a que es tracta d’una construcció catalogada s’hauria de procedir a efectuar una modificació puntual de la fitxa de catàleg per tal de modificar el plànol de l’element catalogat

Que el Ple de la Corporació en sessió celebrada dia 18/06/2020 aprova inicialment la modificació.

Que dit acord d’aprovació inicial fou publicat al BOIB núm. 129, de 21/07/2020, al Diari de Mallorca, dia 25/09/2020 i l’expedient complet a la pàgina web de l’ajuntament des del dia 25/09/2020 fins al dia 26/10/2020.

Realitzada la tramitació legalment establerta, es proposa al Ple l'adopció del següent,

**ACORD**

**PRIMER.** Estimarl’al·legació presentada pel Col·legi Oficial d’arquitectes de les Illes Balears, per la qual fou de nou publicada l’aprovació inicial.

**SEGON.** Aprovar provisionalment la Modificació puntual 1 del Catàleg del Patrimoni Històric d’Esporles.

**TERCER.** Una vegada diligenciat, elevar l'expedient d'aprovació de la Modificació puntual núm. 1 del Catàleg del Patrimoni Històric d’Esporles al Consell Insular, amb la finalitat de que resolgui sobre la seva aprovació definitiva.

Sotmesa a votació la urgència fou aprovada per unanimitat dels assistents

Sotmesa a votació la proposta fou aprovada per unanimitat dels assistents.

**11.- EXPEDIENT 95/2021.- MOCIÓ URGENT PER ADHERIR A ESPORLES A LA COMMEMORACIÓ DELS 500 ANYS DE LES GERMANIES.-** La batlessa dóna lectura a la següent:

**MOCIÓ PER ADHERIR ESPORLES A LA COMMEMORACIÓ DELS 500 ANYS DE LES GERMANIES**

EXPOSICIÓ DE MOTIUS

El 7 de febrer del proper any 2021 es compliran cinc-cents anys d’un dels episodis més rellevants en la història de la nostra ciutat: la Germania, aixecament que s’inicià el 7 de febrer del 1521 i acabà el 7 de març del 1523.

Entre les principals causes que provocaren aquells fets hi trobam els abusos, la corrupció i l’espoliació duta a terme per part de les oligarquies com també de les diferents crisis sanitàries, econòmiques i socials que empobriren la població, principalment la pagesia i els menestrals, i endinsaven el Regne a la misèria. Entre els principals objectius dels alçats trobem una redistribució justa dels imposts i gaudir de llibertats polítiques i socials per als estaments més humils de la societat al crit de Pac qui deu! Mori el mal Govern!

El 1521 els sectors més compromesos de la societat havien arribat al convenciment que el Regne de Mallorca mai seria lliure si no eren els mateixos afectats els que transformessin les estructures del poder que els mantenia en la captivitat més abjecta. Una de les primeres accions dutes a terme pels agermanats va ser la de crear un òrgan nou anomenat la Tretzena - a imitació de la Valenciana Junta dels Tretze - constituïda per l’Instador del bé comú, Joan Crespí i dotze tretzeners, representant la ciutat i la part forana. Pel que fa a les mesures dutes a terme, tant Joan Crespí com Joanot Colom engegaren una sèrie de reformes polítiques per dur a terme una progressiva reducció del deute a través de la “Santa Quitació”, l’elaboració d’un cadastre per tal que tothom contribuís d’acord amb la vàlua dels béns posseïts i, també, la supressió de certs drets personals que afectaven, molt directament, l’estament popular.

L’oposició granítica dels sectors més reaccionaris, conscients que tals reformes podien perjudicar la seva privilegiada situació, juntament amb l’oposició de l’emperador a escoltar als seus súbdits no deixà altra opció als revoltats a la rendició o la lluita fins al final. Al llarg dels 25 mesos que durà la germania mallorquina es produïren desafeccions del bàndol agermanat, però molts altres, moriren en els diferents enfrontaments. En poc temps, l’avanç de les tropes reials per l’illa va ser imparable i l’últim reducte agermanat, Ciutat, va ésser ocupada el 7 de març del 1523 d’acord a unes capitulacions que no serien respectades.

La repressió no és feu esperar i va ser terrible. A més de les sentències a mort, també es confiscaren centenars de béns i s’imposaren multes econòmiques. Entre els nombrosos executats, destaca el líder de l’aixecament, Joanot Colom, el qual fou executat, esquarterat, la seva llar esbucada i sembrada de sal i el seu cap va estar 299 anys dins una gàbia penjada a la plaça de la Porta Pintada fins el 1822. Com a resultat de tot plegat ens trobem que la població minvà i s’empobrí, fins a tal punt que, només 30 anys després començà a recuperar-se.

La memòria dels agermanats a la nostra ciutat no va desaparèixer mai i per aquest motiu ens trobam actualment carrers reivindiquen els seus protagonistes, escultures, fills il·lustres i cal recordar especialment el memorial instal·lat a la Plaça del Rosari pel primer Batle de Palma elegit democràticament per sufragi universal masculí Rafel Manera el 1870. Aquesta placa va córrer perill durant la Guerra Civil i per aquest motiu la família Tous la va servar perquè no fos destruïda fins que no es recobrés la democràcia, cosa que es va fer durant la Transició Democràtica.

El 2021 és de justícia rememorar la Germania, no solament pel coratge que tingueren els nostres avantpassats en enfrontar-se a una societat injusta, sinó perquè els valors que empararen aquesta lluita són ben vigents: democratitzar les estructures governamentals per tal que tots els ciutadans gaudeixin dels mateixos drets i oportunitats.

Recuperar i difondre la memòria col·lectiva, tan popular com institucional, dels moviments socials que han perseguit un futur millor per al poble de Mallorca és una deure per a tota persona que es vulgui comprometre amb la democràcia i la nostra història. Així doncs, serveixi aquesta commemoració per a reivindicar també les lluites compartides que durant anys han combatut en diferents àmbits per fer-nos avançar com a poble.

ACORDS

Per tots aquests motius, el Ple de l’Ajuntament d’Esporles proposa l’adopció dels següents acords:

1. L’Ajuntament d’Esporles s’adhereix al manifest de commemoració dels 500 anys de la Germania mallorquina (1521-2021).
2. L’Ajuntament d’Esporles treballarà amb les altres institucions de Mallorca en la commemoració d’aquest episodi de la nostra història.
3. L’Ajuntament d’Esporles es compromet a celebrar, adaptada a la situació de la COVID-19, la commemoració dels 500 anys de la Germania mallorquina dia 7 de febrer del 2021.
4. L’Ajuntament d’Esporles es compromet durant l’any 2021 a promoure exposicions, concerts, conferències, xerrades, presentacions de llibres, taules rodones i tot tipus d’activitat a l’entorn de la Germania de Mallorca.
5. L’Ajuntament d’Esporles tramet una còpia dels acords a la comissió cívica “Germania 500” alhora que procurarà que tots els actes a l’entorn de la Germania portin el segell de la Vè centenari.

Sotmesa a votació la urgència fou aprovada per unanimitat dels assistents

Respecte a la Moció, la batlessa comenta que el Municipi d’Esporles ja té un carrer dedicat a Joanot Colom.

Sotmesa a votació la moció fou aprovada per unanimitat dels assistents.

**12.- EXPEDIENT 96/2021.- MOCIO URGENT PER EXONERACIÓ DELS IMPOSTS DE L’ESTAT A AUTÒNOMS I EMPRESES AFECTADES PER LA CRISI.-** La batlessa dóna lectura a la següent:

**MOCIÓ EXONERACIÓ DELS IMPOSTOS DE L’ESTAT A AUTÒNOMS I EMPRESES AFECTADES PER LA CRISIS.**

La propagació de la COVID-19 ha desembocat en una crisi sanitària mundial amb repercussions molt notables en l’àmbit de la salut, però també amb fortes conseqüències de caire social i econòmic. De fet, davant la severitat i incidència del brot, moltes de les mesures de contenció han provocat una frenada brusca de l’activitat productiva, que ha mantingut l’economia en estat d’hibernació durant uns mesos. El confinament i la paralització de l’activitat econòmica derivats de la crisi sanitària també han tingut fortes conseqüències en el mercat laboral que s’han materialitzat en el tancament de petites empreses, la destrucció de llocs de feina, no renovació de contractes o no realització de noves contractacions.

En el cas concret de les Illes Balears, la COVID-19 també ha posat de manifest la vulnerabilitat del nostre model econòmic. Així, entre les febleses estructurals més vinculades al model productiu cal destacar l’elevada dependència del turisme i sectors vinculats; la precarietat del mercat laboral, la major vulnerabilitat financera de les empreses petites davant de xocs econòmica i l’excessiva dependència dels mercats exteriors.

En aquest context i si bé tots els indicadors econòmics coincideixen a advertir que la crisi del coronavirus serà letal per a l'economia en general, ho serà més per a aquelles que depenen de sectors tan canviants com el turístic. Aquest és el cas de l'economia de les Illes Balears que, lluny d'assentar-se sobre pilars industrials, el seu pes descansa sobre el sector turístic i el de serveis.

Davant aquesta situació, el sector públic ha de tenir un paper actiu en la recuperació econòmica i actuar com a palanca transformadora. No obstant això, el paper del govern espanyol i l’excessiva confiança en els fons europeus ha deixat de costat petites empreses i autònoms que no han rebut els ajuts necessaris posant en perill la supervivència de moltes famílies.

A hores d’ara, l’administració que més ha fet per la ciutadania i les empreses ha estat els ajuntaments. Per el que fa a les empreses, al llarg del 2020, la majoria d’ajuntaments han exonerat de totes les taxes que legalment ha pogut, han aportat la part corresponent a la línia d’ajudes per autònoms, han fet línies d’ajuda pròpies, etc. I sobretot, en tot moment han estat al costat de les persones.

Atenent a que l’Estat és qui cobra la major part d'impostos, en atribució de les seves competències, és a les seves mans ajudar de manera directa i sense defugir de les seves responsabilitats. Més si tenim en compte que al llarg de la història, les Illes Balears han aportat a l’Estat molt més del que han rebut, provocant un desequilibri injustificat i un greuge comparatiu obvi, que ens converteix en un territori extremadament penalitzat.

Per tot això el grup municipal de PASMÉS per Esporles proposa:

1. L’Ajuntament d’Esporles insta al govern espanyol a exonerar de les quotes de la Seguretat Social i de la liquidació d’IVA en cas de ser favorable a l’Estat als treballadors autònoms els quals la seva activitat s’hagi vist aturada degut a l’entrada en vigor de les mesures sanitàries establertes dins nivell 4 i posteriors.

2. L’Ajuntament d’Esporles insta al govern espanyol a exonerar de les quotes de la Seguretat Social i de la liquidació d’IVA en cas de ser favorable a l’Estat a les empreses, de menys de 50 treballadors i un màxim de 10 milions d’€ de facturació, que la seva activitat s’hagi vist aturada degut a l’entrada mesures sanitàries establertes dins el nivell 4 i posteriors derivades.

3. L’Ajuntament d’Esporles insta al Govern de les Illes Balears a cercar l’instrument jurídic per tal que els ajuntaments puguin exonerar les taxes municipals als sectors afectats per les restriccions d’activitats aprovades pel Govern de les Illes Balears i afectats per la crisis econòmica derivada de la crisis sanitària del covid-19.

4. L’Ajuntament d’Esporles insta al govern espanyol a estudiar amb els agents econòmics de les Illes Balears i el Govern de les Illes Balears línies d’ajudes que pugui finançar per les empreses de les Illes afectades per les restriccions sanitàries.

Sotmesa a votació la urgència fou aprovada per unanimitat dels assistents

El Sr. Bordoy comenta que el seu grup està d’acord amb l’esperit de la moció. Els ajuntaments han patit molt la crisi però també l’han patida altres administracions, el ciutadans i els sistemes públics en general.

El Sr. Bordoy entén que cada administració ha de fer el que les seves competències li permeti.

Respecte la Moció comparteix el fet de instar al Govern de l’Estat a dur a terme aquelles actuacions que siguin necessàries per tal de modificar la regulació de les taxes.

No obstant, en quant a la petició sobre l’IVA no l’entén perquè l’ lVA és un impost sobre el consum i les empreses únicament paguen IVA sobre les ventes reals. Si no hi ha ventes no és paga IVA. Cosa diferent seria que s’exoneràs a les empreses de cobrar l’IVA suposant això una baixada del preu dels seus productes i serveis i per tant major volum de ventes.

La Sra. López comenta que la seva proposta de l’IVA s’ha d’entendre com una subvenció directe als empresaris atès que si no s’ha de fer la liquidació de l’IVA els empresaris disposaran de més ingressos per pagar lloguer, llum, nòmines...

El Sr. Pol comenta que d’aquesta manera la subvenció únicament la cobraria l’empresari que realment tingui clients. Les empreses més perjudicades i amb menys ventes i menys clients no tendrien aquesta subvenció.

 Sotmesa a votació la moció fou aprovada amb el següent resultat:

* Nou (9) vots a favor de MÉS
* Tres (3) vots en contra de PSOE

**6.- CORRESPONDÈNCIA I DISPOSICIONS OFICIALS.-** A l’apartat de correspondència, es dóna compte de la correspondència haguda des de l’últim ple, . Així com es donen a conèixer les disposicions oficials més rellevants hagudes des de l’últim ple.

**7.-DECRETS DE BATLIA.-** La secretària**,** dóna compte dels decrets de Batlia haguts des de l’últim Ple del núm. 711/2020 al 47/2021.

**8.- PRECS I PREGUNTES.-** No se’n fan.

Un cop examinats els punts assenyalats a l’ordre del dia, essent les vint hores i vint minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

La batlessa